
Privind trecerea din domeniul public al municipiului Timişoara în domeniul privat al municipiului Timişoara, a terenurilor aferente imobilelor cu destinaţia de locuinţă situate în Timişoara, str. Batanea nr. 33 şi str. C. Brancoveanu nr. 24 
Urmare a Hotărârii Consiliului Local Nr. 45 din 24.02.2009, terenurile aferente imobilelor cu destinaţia de locuinţă dobândite în baza prevederilor  Legii nr.61/1990, Legii nr.85/1992, Legii nr.112/1995 si Legii nr.79/1997, pot fi concesionate în vederea extinderii construcţiilor existente. Prin terenurile aferente imobilelor se înţeleg terenurile situate la aceeaşi adresă poştala cu clădirea de locuit, fiind delimitate prin împrejmuiri sau calcane în conformitate cu planul parcelar, întocmit de un proiectant autorizat O.C.P.I. 

Prin adresa cu nr. DP2011-1062/16.02.2011, d-l Aslau Petru, proprietar al imobilului – construcţie situat în str. Batanea nr. 33, înscris în CF. nr.415461, provenită din conversia de pe hârtie a C.F. nr. 3891, top. 7862, 7863, a solicitat concesionarea unei suprafeţe de teren în vederea extinderii apartamentului, teren inclus în domeniul public al municipiului Timişoara, atestat prin H.G. 1016/2005 conform adresei nr. DP2011-1062/24.02.2011 a Serviciului Banca de Date Urbană şi Cadastru. 
Prin adresa cu nr. DP2011-1387/02.03.2011, d-na. Oprean Liliana, proprietar al imobilului – construcţie situat în str. Constantin Brâncoveanu nr. 24, ap. 5a, înscris în CF. nr. 401599-C1-U11, a solicitat concesionarea unei suprafeţe de teren în vederea extinderii apartamentului, teren înscris în CF col. 4607, nr. top.12653 – inclus în domeniul public al municipiului Timişoara, atestat prin H.G. 1016/2005 conform adresei nr. DP2011-1387/09.03.2011 a Serviciului Banca de Date Urbană şi Cadastru.
Având în vedere faptul că terenurile aferente imobilelor mai sus menţionate au fost incluse în domeniul public al Municipiului Timişoara, este necesar trecerea acestora în domeniul privat al Municipiului Timişoara, în vederea concesionării lor.
Menţionăm faptul că aceste imobile nu fac obiectul vreunei revendicări în baza Legii 10/2001, Legii 1/2000 şi a Legii 247/2005, şi nici nu figurează litigii pe rolul instanţelor de judecată în evidenţele Serviciului Juridic al Primăriei Municipiului Timişoara, conform adreselor nr. DP2011-1062/25.02.2011 şi DP2011-1387/17.05.2011 ale Serviciului Juridic respectiv adresele DP2011-1062/28.02.2011, DP2011-181/14.02.2011 şi DP2011-1387/17.05.2011 respectiv DP2011-307/15.02.2011 transmise de Serviciul Administrare Fond Funciar şi Serviciul Administrare Patrimoniu B.S.
În vederea întocmirii procedurii de concesionare şi a creării cadrului legal a acesteia, faţă de cele de mai sus,
PROPUNEM:

Emiterea unei Hotărâri a Consiliului Local, care să aprobe trecerea din domeniul public al Municipiului Timişoara în domeniul privat al Municipiului Timişoara, a terenurilor aferente construcţiilor cu destinaţia de locuinţă, situate în Timişoara, str. Batanea nr. 33, imobil înscris în CF. nr. 415461 Timişoara, provenită din conversia de pe hârtie a C.F. nr. 3891, nr. top. 7862, 7863 în suprafaţă de 564 mp şi str. Constantin Brancoveanu  nr. 24, imobil înscris în CF col. 4607 Timişoara, nr. top. 12653 în suprafaţă de 1518 mp.

